આ અંગે મળતી માહિતી અનુસાર વ્યારા નગરપાલિકાના અઢી વર્ષના પ્રમુખ ઉપપ્રમુખનું શાસન પૂર્ણ થતાં ભાજપમાં જ બળવાની સ્થિતિ ઊભી થઈ હતી. રાજકીય નાટકમાં 6 નગરસેવકોના રાજીનામાં જિલ્લા કલેકટરે મંજૂર કર્યા હતા. 11 જૂન 2018ના રોજ વ્યારા નગરપાલિકાના હોદ્દેદારોની ચુંટણીમાં વ્યારા નગરપાલિકાના ભાજપના સભ્ય દિલીપભાઇ જાધવે પાર્ટીના મેંડેડ વિરુધ્ધ મતદાન કર્યું હતું. જે શિસ્તભંગના પગલાં ગણી તેમના તાત્કાલિક અસરથી સસ્પેન્ડ કરી દીધા હતા. અને પ્રદેશ પ્રમુખ જીતુ વાઘાણીએ પાર્ટી માંથી બર તરફ કેમ ન કરવા તે અંગે દિન 7માં ખુલાસો મોકલવા જણાવ્યુ છે. આ સમગ્રગતિવિધિથી વ્યારા નગરના રાજકારણમાં ચકચાર મચી ગઈ છે.